Usun, et meid kupatatakse siia Maa peale kokku siiski mingil kindlal põhjusel. Nii meeldib mõte, et inimesed on elus külalised, kellelt igaühelt on midagi õppida. Elu annab võimalusi selleks kogu aeg. Meie lihtsalt ei oska vaadata ja näha. Või siis vastupidi - oleme nii hoolikalt valmistunud Hetkeks, et kui see lõpuks kohal on, seisame juhmilt, lastes selle täiesti stiilipuhtalt mööda.